
‘లై’ సినిమా షూటింగ్ కోసం దాదాపు నెల రోజులు అమెరికా ట్రిప్ వేశారు నితిన్. ఆయన తాజా చిత్రం షూటింగ్ కోసం మరో 35 రోజులు అమెరికాలో గడపనున్నారు. నితిన్ కథానాయకుడిగా పవన్కల్యాణ్ క్రియేటివ్ వర్క్స్, శ్రేష్ఠ్ మూవీస్ సంస్థలు సంయుక్తంగా ఓ సినిమా నిర్మిస్తున్న విషయం తెలిసిందే. కృష్ణచైతన్య దర్శకత్వం వహిస్తున్న ఈ చిత్రానికి త్రివిక్రమ్ కథ అందించడం విశేషం. మేఘా ఆకాశ్ రెండోసారి నితిన్ సరసన నటిస్తోంది. ఇటీవల హైదరాబాద్లోని పలు లొకేషన్లలో ఐదురోజులపాటు కీలక సన్నివేశాలను చిత్రీకరించారు. నిర్మాత సుధాకర్ రెడ్డి మాట్లాడుతూ ‘‘విభిన్నమైన కథతో వినోదాత్మకంగా సాగే చిత్రమిది. శుక్రవారం నుంచీ అమెరికాలో షెడ్యూల్ మొదలవుతోంది. దాదాపు 35 రోజులపాటు అక్కడే యాక్షన్ సన్నివేశాలు, పాటలను చిత్రీకరిస్తాం’’ అని తెలిపారు.  నరేశ్, రావురమేశ్, లిజీ, ప్రగతి, శ్రీనివాసరెడ్డి తదితరులు నటిస్తోన్న ఈ చిత్రానికి సమర్పణ నిఖితారెడ్డి.

‘lai’ sinima shooting kosam daadaapu nela rojulu america trip vaesaaru nitin. aayana taja chitram shooting kosam maro 35 rojulu americalo gadapanunnaru. nitin kathaanaayakudigaa pavankalyan creative works, shreshth moovees samsthalu samyuktamgaa oo sinima nirmistunna vishayam telisinde. krushnachaitanya darsakatvam vahistunna ee chitraaniki trivikram katha andinchadam visesham. megha aakash rendosari nitin sarasana natistondi. iteevala hyderabadloni palu lokeshanlalo aidurojulapatu keelaka sannivesaalanu chitreekarinchaaru. nirmaata sudhakar reddi maatlaadutuu ‘‘vibhinnamaina kathatho vinodaatmakamgaa saage chitramidi. sukravaaram nunchi americalo shedule modalavutondi. daadaapu 35 rojulapatu akkade action sannivesaalu, paatalanu chitrikaristam’’ ani telipaaru.  naresh, ravuramesh, liji, pragati, srinivasareddy taditarulu natistonna ee chitraaniki samarpana nikhitareddy.